50. ΝΟΜΟΘΕΤ. ΔΙΑΤΑΓΜΑ υπ’ αριθ. 336 της 5/11 Μαρτ. 1974 (ΦΕΚ Α΄ 61) Περί καταργήσεως του υπ’ αριθ. 219/1973 Ν.Δ/τος. Άρθρ.1.-Το υπ’ αριθ. 219/1973 Ν.Δ/μα «περί ανεγέρσεως νοσηλευτικής μονάδος 600 κλινών του Ιπποκρατείου Γενικού Νοσοκομείου Θεσσαλονίκης» καταργείται αφ’ ης ίσχυσεν. Άρθρ.2.-1.Υποχρεώσεις του Δημοσίου ή του Ιπποκρατείου Γενικού Νοσοκομείου Θεσσαλονίκης δημιουργηθείσαι μέχρι της ενάρξεως ισχύος του παρόντος εκ της εκπονήσεως μελέτης και εκτελέσεως του έργου της ανεγέρσεως νοσηλευτικής μονάδος του Ιπποκρατείου Γενικού Νοσοκομείου Θεσσαλονίκης, εξοφληθείσαι ή μη, αναγνωρίζονται δι’ αποφάσεων του Υπουργού Κοινωνικών Υπηρεσιών μετά πρότασιν του Διοικητικού Συμβουλίου του Ιπποκρατείου Γενικού Νοσοκομείου Θεσσαλονίκης. Η εκκαθάρισις των ως είρηται υποχρεώσεων ενεργείται υπό του Διοικητικού Συμβουλίου των ανωτέρω Νοσηλευτικού Ιδρύματος, δεν δύνανται δε αύται εν συνόλω να υπερβούν το ποσόν των δραχ. 1.000.000. 2.Απαιτήσεις εν γένει κατά του Δημοσίου ή του Ιπποκρατείου Γενικού Νοσοκομείου Θεσσαλονίκης του προσληφθέντος, δια την εκπόνησιν μελέτης και εκτέλεσιν του έργου της ανεγέρσεως της ως είρηται νοσηλευτικής μονάδος, προσωπικού εκ των ακύρως συναφθεισών συμβάσεων εργασίας τούτου ή εξ οιασδήποτε ετέρας αιτίας, μη αναγνωριζόμεναι κατά τα εν τη προηγουμένη παραγράφω του παρόντος άρθρου οριζόμενα κηρύσσονται παραγεγραμμέναι από της δημοσιεύσεως του παρόντος. Άρθρ.3.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 